Palmturto

La **Palmturto** (*Spilopelia senegalensis*, hinde: छोटा फ़ाखता = malgranda turto) estas eta membro de la turtoj de la familio de Kolombedoj. Tiu ĉi estas loĝanta kaj reproduktanta specio en tropikaj zonoj de Afriko sude de Saharo, Mezoriento kaj suda Azio orienten ĝis Barato. Tie ĝi estas konata kiel *Malgranda brunturto*. Probable kiel rezulto de "kontraŭleĝaj ŝipveturantoj" el Afriko aŭ el Barato, tiu ĉi specio troviĝas ankaŭ en limigita areo de Okcidenta Aŭstralio – ĉe kaj ĉirkaŭ Perth kaj Fremantle.

## Aspekto 
La Palmturto estas longvosta, svelta turto, plej ofte 25 cm longa. La dorso, flugiloj kaj vosto estas ruĝbrunaj kun blugrizo en flugiloj. Dumfluge la subflugiloj aperas tre avelkoloraj.

La kapo kaj subaj partoj estas rozkolorecaj, kun nuanco al blanko en plej suba ventro. Estas nigra punktaro en la gorĝo. La kruroj estas ruĝaj. La voĉo estas mallaŭta kverado *u-tuk-tuk-u-ru*, kun emfazo en *tuk-tuk*. Ambaŭ seksoj estas similaj, sed junuloj estas pli ruĝecaj ol plenkreskuloj kaj havas malplian punktaron en gorĝo.
[eta|maldekstra|Manĝante rizon en [Bhopal, Madja-Pradeŝo, Barato. ]]
[eta|maldekstra| Ĉe [Palval en Faridabado distrikto, Harjano, Barato.]]

## Kutimoj 
Ĝi estas ofta kaj disvastigata specio en arbustejoj, sekaj farmoj kaj loĝejoj en granda parto de sia teritorio, kie ofte iĝas tre enhejmigita aŭ alhomigita.

Tiu specio konstruas neston el bastonetoj en arbo, kie la ino demetas du blankajn ovojn. La flugo estas rapida, kun regula frapado kaj eventuala flugilvipo, kio estas karaktera de kolomboj ĝenerale.

La Palmturto manĝas herbon, semojn, grenojn, aliajn vegetalojn kaj etajn insektojn. Ili estas tre surteremaj, kaj manĝas surgrunde en herbejoj kaj terkulturejoj. Ili ne estas tre gregemaj kaj estas plej ofte solaj aŭ laŭ paroj.

En Barato ili vidatas ofte ĉe la homloĝataj lokoj egale kun la kolringaj turtoj, ili estas eĉ pli fidemaj kaj netimemaj ol tiuj kaj ofte vidatas enirantaj en la verandoj.
eta|dekstra|180px

## Taksonomio 
Tiu specio ĵus estis relokita en la genro *Stigmatopelia* de kelkaj fakuloj laŭ pristudoj de Johnson *et al.* (2001).

Krome oni distingas kelkajn subspeciojn, nome:
* *S. s. phoenicophila*: Alĝerio, Maroko, Tunizio, Libio
* *S. s. aegyptiaca*: Egiptio
* *S. s. senegalensis*: Senegalio ĝis Etiopio, kaj orienten al Arabio ĝis Turkio, kaj Aŭstralio
* *S. s. sokotrae*: Sokotoro
* *S. s. cambayensis*: orienta Arabio, Irano ĝis Barato kaj norden ĝis Centra Azio
* *S. s. ermanni*: Irano
* *S. s. divergens*: Bocvano
* *S. s. kirmanensis*: Irano

## Referencoj 
* Barlow: *Birds of The Gambia*. Wacher kaj Disley, ISBN 1-873403-32-1
* Grimmett: *Birds of India*. Inskipp kaj Inskipp, ISBN 0-691-04910-6
* Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera *Streptopelia* and *Columba*. Auk **118**(4): 874-887. PDF plena teksto 

## Bildaro 

Image:Laughing Dive at Sultanpur- Cooing I Picture 097.jpg|Kverado ĉe Nacia Parko Sultanpur en Gurgaon, distrikto de Harjana, Barato.
Image:Laughing Dive at Sultanpur I Picture 093.jpg| ĉe Nacia Parko Sultanpur en Gurgaon, distrikto de Harjana, Barato.
Image:Laughing Dove I IMG 0602.jpg| En Bhopal, Madja-Pradeŝo, Barato.
Image:Laughing Dove Im IMG 9876.jpg| ĉe Hodal en Faridabado distrikto de Harjana, Barato.
Image:Tourterelle maillée MHNT.jpg|Ovo de *Streptopelia Senegalensis*

Kategorio:Birdoj de Afriko
Kategorio:Birdoj de Azio
Kategorio:Birdoj de Aŭstralio
Kategorio:Kolombedoj